CELEX: 32004R0855
Language: el
Date: 2004-04-29 00:00:00
Title: Κανονισμός (ΕΚ) αριθ. 855/2004 του Συμβουλιου της 29ης Απριλίου 2004 για την τροποποίηση του κανονισμού (ΕΚ) αριθ. 3069/95 για τη θέσπιση ευρωπαϊκού κοινοτικού προγράμματος παρατηρητών για κοινοτικά σκάφη τα οποία αλιεύουν στη ζώνη διακανονισμού της Οργάνωσης Αλιείας του Βορειοδυτικού Ατλαντικού (NAFO)

30.4.2004        EL Επίσηµη Εφηµερίδα της Ευρωπαϊκής Ένωσης                       L 161/ 1
_______________________________________________________________________________
                 ΚΑΝΟΝΙΣΜΟΣ (ΕΚ) αριθ. 855/2004 ΤΟΥ ΣΥΜΒΟΥΛΙΟΥ
                                     της 29ης Απριλίου 2004
                     για την τροποποίηση του κανονισµού (ΕΚ) αριθ. 3069/95
               για τη θέσπιση ευρωπαϊκού κοινοτικού προγράµµατος παρατηρητών
                            για κοινοτικά σκάφη τα οποία αλιεύουν στη
       ζώνη διακανονισµού της Οργάνωσης Αλιείας του Βορειοδυτικού Ατλαντικού (NAFO)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη περί ιδρύσεως της Ευρωπαϊκής Κοινότητας, και ιδίώς το άρθρο 37,
την πρόταση της Επιτροπής,
τη γνώµη του Ευρωπαϊκού Κοινοβουλίου1,
1
      Γνώµη που διατυπώθηκε την 1η Απριλίου 2004 (δεν έχει ακόµη δηµοσιευθεί στην Επίσηµη
      Εφηµερίδα).
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 161/ 2
_______________________________________________________________________________
Εκτιµώντας τα εξής:
(1)   Ο κανονισµός (ΕΚ) αριθ. 3069/951 προβλέπει ειδικούς κανόνες εφαρµογής, σε κοινοτικό
      επίπεδο, του προγράµµατος παρατηρητών το οποίο συµφωνήθηκε στο πλαίσιο της
      Οργάνωσης Αλιείας Βορειοδυτικού Ατλαντικού (NAFO) το 1995, και το οποίο είχε ως στόχο
      τη βελτίωση του ελέγχου και της εφαρµογής στη ζώνη διακανονισµού της NAFO.
(2)   Ενόψει των ειδικών περιστάσεων υπό τις οποίες τέθηκε σε εφαρµογή το πρόγραµµα σε
      κοινοτικό επίπεδο το 1995, το Συµβούλιο ανέθεσε στην Επιτροπή να τοποθετήσει
      παρατηρητές επί όλων των κοινοτικών σκαφών και η Κοινότητα ανέλαβε τις δαπάνες που
      προέκυψαν από την επιχείρηση αυτή.
(3)   Το 2002 εκδόθηκε ο κανονισµός (ΕΚ) αριθ. 2371/2002 του Συµβουλίου, της 20ής
      ∆εκεµβρίου 2002, για τη διατήρηση και βιώσιµη εκµετάλλευση των αλιευτικών πόρων στο
      πλαίσιο της Κοινής Αλιευτικής Πολιτικής2. Βάσει του κανονισµού αυτού, τα κράτη µέλη
      υποχρεούνται να ελέγχουν τις δραστηριότητες που διεξάγονται από σκάφη που φέρουν τη
      σηµαία τους εκτός των κοινοτικών υδάτων καθώς και για την τοποθέτηση παρατηρητών επί
      των σκαφών αυτών.
(4)   Ενόψει της έκδοσης του εν λόγω κανονισµού - πλαισίου, δεν υπάρχει πλέον λόγος ανάληψης
      των σχετικών διοικητικών και οικονοµικών βαρών από την Επιτροπή.
1
      ΕΕ L 329, 30.12.1995, σ. 5. Κανονισµός που τροποποιήθηκε µε τον κανονισµό (ΕΚ)
      αριθ. 1049/97 (OJ L 154, 12/6/1997, σ. 2).
2
      ΕΕ L 358, 31.12.2002, σ. 59.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 161/ 3
_______________________________________________________________________________
(5)   Η Επιτροπή και τα κράτη µέλη θα πρέπει να συνεργαστούν στενά για τη διασφάλιση της
      διατήρησης της αποτελεσµατικότητας του προγράµµατος παρατηρητών και για την τήρηση
      των κοινοτικών υποχρεώσεων έναντι της NAFO.
(6)   Ο κανονισµός (ΕΚ) αριθ. 3069/95 θα πρέπει, ως εκ τούτου, να τροποποιηθεί αναλόγως,
ΕΞΕ∆ΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                             Άρθρο 1
Ο κανονισµός (ΕΚ) αριθ. 3069/95 τροποποιείται ως εξής:
(1)   Στο άρθρο 1, το πρώτο εδάφιο αντικαθίσταται από το εξής κείµενο:
      “Με την επιφύλαξη του άρθρου 2, παράγραφος 2, του κανονισµού (ΕΚ) αριθ. 1956/88, τα
      κράτη µέλη διορίζουν παρατηρητές σε όλα τα αλιευτικά σκάφη τους, τα οποία διεξάγουν ή
      πρόκειται να διεξάγουν αλιευτικές δραστηριότητες στη ζώνη διακανονισµού της NAFO. Οι
      δεόντως διορισµένοι παρατηρητές θα παραµένουν επί των αλιευτικών σκαφών στα οποία
      είναι διορισµένοι µέχρις ότου αντικατασταθούν από άλλους παρατηρητές.”
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 161/ 4
_______________________________________________________________________________
(2)   Προστίθεται το εξής άρθρο:
      “Άρθρο 1α
      Τα κράτη µέλη διαβιβάζουν στην Επιτροπή κατάλογο παρατηρητών που έχουν διορίσει
      σύµφωνα µε το άρθρο 1 το αργότερο µέχρι την 20ή Ιανουαρίου κάθε έτους και, στη συνέχεια,
      αµέσως µετά τον διορισµό οποιουδήποτε νέου παρατηρητή.”
(3)   Στο άρθρο 2, η φράση “κοινοτικούς παρατηρητές” αντικαθίσταται από τη φράση “δεόντως
      διορισµένους παρατηρητές”.
(4)   Το άρθρο 4 αντικαθίσταται από το εξής κείµενο:
      “Άρθρο 4
      Τα κράτη µέλη φέρουν το σύνολο των δαπανών που προκύπτουν από το διορισµό
      παρατηρητών βάσει του παρόντος κανονισµού. Τα κράτη µέλη µπορούν να χρεώνουν τις
      δαπάνες αυτές, εν όλω ή εν µέρει, στους οικείους πλοιοκτήτες.”
(5)   Στο σηµείο 1 (ι) του παραρτήµατος I, ο όρος “Επιτροπή” αντικαθίσταται από τον όρο “κράτη
      µέλη”.
(6)   Στο σηµείο 2 (ιγ) του παραρτήµατος I, η φράση “αρµόδιες αρχές του ενδιαφερόµενου
      κράτους µέλους” αντικαθίσταται από τη φράση “αρµόδιες αρχές του κράτους µέλους που
      τους έχει διορίσει”.
(7)   Το παράρτηµα II διαγράφεται.
 ---pagebreak--- 30.4.2004      EL Επίσηµη Εφηµερίδα της Ευρωπαϊκής Ένωσης                          L 161/ 5
_______________________________________________________________________________
                                           Άρθρο 2
Ο παρών κανονισµός αρχίζει να ισχύει την επόµενη ηµέρα από τη δηµοσίευσή του στην Επίσηµη
Εφηµερίδα της Ευρωπαϊκής Ένωσης.
Εφαρµόζεται από την 1η Μαΐου 2004.
Ο παρών κανονισµός είναι δεσµευτικός ως προς όλα τα µέρη του και ισχύει άµεσα σε κάθε κράτος
µέλος.
Λουξεµβούργο, 29 Απριλίου 2004.
                                                        Για το Συµβούλιο
                                                          Ο Πρόεδρος
                                                        M. McDOWELL
                                   ___________________